На основу Решења стечајног судије Привредног суда у Београду, Ст.бр. 390/11 од 19.10.2012. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**ГП “ДОМ” АД БЕОГРАД – У СТЕЧАЈУ,**

**Београд, ул. Макензијева бр. 53**

**ОГЛАШАВА**

**продају непокретнe и покретне имовине**

**мeтодом јавног прикупљања понуда**

**Предмет продаје је покретна и непокретна имовине стечајног дужника као јединствена целина, коју чини:**

|  |
| --- |
|  |
| **1. Пословни простор у згради у Београду, у улици Макензијева број 51-53**, постојећа на к.п. бр. 1604/1, уписана у листу непокретности број 2045 КО Врачар, коју чини 3 етаже, уписане у листу непокретности као приватна својина стечајног дужника и описано (у В листу – 2. део листа непокретности бр. 2045 КО Врачар), као:* + пословни простор-гаража са 15 гаражних места у сутерену зграде, укупне корисне површине 378м2 (евиденцијски број 8);
	+ пословни простор за који није утврђена делатност у сутерену зграде, укупне корисне површине 345м2 (евиденцијски број 9), од чега је предмет продаје површина од 215 м2, односно реални удео од 215/345 (површина од 130 м2 припада заједничком простору);
	+ пословни простор за који није утврђена делатност у приземљу зграде, укупне корисне површине 406м2 (евиденцијски број 11), од чега је предмет продаје површина од 157,36м2односнореални удео од 157/406(100,94м2 припада заједничком простору, а 147,70м2 је власништво других лица);
	+ пословни простор за који није утврђена делатност, на III спрату зграде, укупне корисне површине 728м2 (евиденцијски број 3).

**Напомена:** **Укупна нето површина пословног простора у власништву стечајног дужника који је предмет продаје износи 1.478,36 м2 (**извор-Процена вредности дела имовине ГП ДОМ у стечају из Београда, Економски факултет у Београду, мај 2013. године)**.** Преостала површина простора који се у листу непокретности 2045 КО Врачар води на стечајног дужника представља својину других лица или заједнички простор који припада свим власницима посебних делова објекта и није предмет продаје.**2. Припадајући канцеларијски намештај, опрема и ситан инвентар**. - Процењена вредност предмета продаје је: **344.902.247,35** динара. - Депозит износи: **68.980.449,50** динара. |

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **80.000,00 динара** увећано за износ ПДВ-а. Профактура се може преузети сваког радног дана у периоду од 0900 до 1500 часова у Београду, ул. Кнеза Милоша бр. 60, уз обавезну најаву поверенику стечајног управника. Рок за откуп продајне документације је 30.06.2015. год.;
2. уплате **депозит** на текући рачун стечајног дужника број **160-367669-56 отворен код „Banca Intesa“ а.д. Београд**, или положе неопозиву првокласну банкарску гаранцију наплативу на први позив, са роком важења до 07.09.2015. године, најкасније **5 радних дана** пре одржавања продаје (рок за уплату депозита је 30.06.2015. године). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за приватизацију, Београд, Теразије 23, 6. спрат, канцеларија број 610, најкасније **30.06.2015.** године до 1500 часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 1000 до 1400 часова уз претходну најаву на телефон 011/26-88-108.

**Затворене понуде достављају се на адресу:** **Агенција за приватизацију, Београд, Теразије 23, 3. спрат, канцеларија број 314.**

**Крајњи рок за достављање понуда је 07.07.2015. године, до 11:00 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **07.07.2015.** године у **11:15** часова (15 минута по истеку времена за прикупљање понуда) на адреси : **Агенција за приватизацију, Београд,** **Теразије бр. 23, трећи спрат,** у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;

Купопродајни уговор у форми одређеној законом се потписује под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **30 дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Овлашћено лице: Повереник Драган Перковић,контакт телефон: 011/26-88-108; или 063/301-721.